《始安道中始安今广西平乐府 其一》
明代·屈士燝

登山临水意何穷，度索临橦径复通。绝磴烟炊茅屋里，晓舂人语石崖中。

听歌渐觉邮亭近，问俗翻疑邑里同。归去正当春欲暮，清溪一路木棉红。

作者简介：屈士燝，字贲士，一字白园。番禺人。士煌兄。明唐王隆武元年（一六四五）举人，任永历朝礼部员外郎。入清隐居不出。著有《食薇草》。清道光《广东通志》卷二八五有传。